ສະພາແຫ່ງຊາດລີເບຍ ປົດ ນາຍົກລັດມົນຕີ ຮັກສາການ ຊົ່ວຄາວ 
ສະພາແຫ່ງຊາດລີເບຍ ລົງມະຕິ ບໍ່ໄວ້ວາງໃຈ ຄະນະລັດຖະບານ ທີ່ທ່ານ Mustafa Abushagur ​ສະເໜີຂຶ້ນມາ ຊຶ່ງເປັນການປົດທ່ານ ອອກຈາກຕໍາແໜ່ງ ນາຍົກ ລມຕ ຊົ່ວຄາວ.
ສະພາຜູ້ແທນລີເບຍ ໄດ້ປົດ ນາຍົກລັດຖະມົນຕີຊົ່ວຄາວອອກ ຈາກຕໍາແໜ່ງ ໂດຍການລົງຄະແນນສຽງວ່າ ບໍ່ມີຄວາມເຊື່ອໝັ້ນ ໃນຄະນະລັດຖະບານ ທີ່ທ່ານສະເໜີຂຶ້ນມານັ້ນ ຊຶ່ງສົ່ງຜົນໃຫ້ມີ ການລ່າຊ້າຕໍ່ໄປອີກ ໃນການດໍາເນີນຄວາມພະຍາຍາມ ເພື່ອ ປະກອບລັດຖະບານ ທີ່ມີຄວາມສາມາດທີ່ຈະເຕົ້າໂຮມ ແລະ ນໍາເອົາສະຖຽນລະພາບ ມາສູ່ປະເທດຊາດທີ່ຖືກສົງຄາມທໍາ ລາຍນັ້ນ ສະພາແຫ່ງຊາດຂອງລີເບຍ ໄດ້ປະຕິເສດ ລາຍຊື່ຄະນະລັດຖະ ບານຂອງ ນາຍົກລັດຖະມົນຕີ Mustafa Abushagur ໃນວັນ ອາທິດວານນີ້ ໂດຍການລົງຄະແນນ 125 ຕໍ່ 44 ສຽງ ແລະມີຜູ້ ບໍ່ອອກສຽງຫລາຍຄົນ ຊື່ງເປັນຜົນໃຫ້ທ່ານຖືກປົດຈາກຕໍາແໜ່ງ ທ່ານໄດ້ສະເໜີລາຍຊື່ລັດຖະມົນຕີ 10 ຄົນ ໃຫ້ພວກຜູ້ແທນຮັບພິຈາລະນາ ຊຶ່ງແມ່ນຕັດລົງມາຈາກ 29 ຄົນໃນລາຍຊື່ອັນທໍາອິດ ທີ່ທ່ານໄດ້ສະເໜີໄປໃນອາທິດແລ້ວນີ້ ສະພາແຫ່ງຊາດລີເບຍໄດ້ເລືອກເອົາ ທ່ານ Abushagur ເປັນນາຍົກລັດຖະມົນຕີ ໃນເດືອນແລ້ວນີ້ ແລະໃຫ້ເວລາທ່ານຫລາຍໆອາທິດ ເພື່ອປະກອບຄະນະລັດຖະບານຂຶ້ນ ທ່ານໄດ້ລົບລ້າງ ລາຍຊື່ຄະນະລັດຖະມົນຕີ ຊຸດທໍາອິດຂອງທ່ານໃນວັນພະຫັດແລ້ວນີ້ ຫລັງຈາກມີພວກປະທ້ວງ 100 ກວ່າຄົນ ຈາກເມືອງ Zawiya ທາງພາກຕາເວັນຕົກຂອງລີເບຍ ພາກັນບຸກເຂົ້າໄປໃນສະພາ ເພື່ອຕໍ່ວ່າ ທີ່ປະຊາຄົມຂອງເຂົາເຈົ້າບໍ່ໄດ້ມີຜູ້ຕາງໜ້າຢ່າງພຽງ ພໍ ໃນຄະນະລັດຖະບານ ທີ່ທ່ານສະເໜີຂຶ້ນມາ